Spey

Spey (skotsk gælisk: Uisge Spè) er Skottlands nest lengste elv og den sjuende lengste i Storbritannia. Den er 172 km lang, og renner fra innsjøen Loch Spey til den når Nordsjøen ved Spey Bay i Moray Firth. Elven har sitt utspring i regionen Highland og utløp i regionen Moray.

Området rundt elvedalen kalles Strathspey eller Speyside, og er kjent for de mange whisky-destilleriene der.

Inch Marches er et verneområde (SPA) ved Spey mellom Kingussie og Kincraig. Det omtales av Royal Society for the Protection of Birds («Det kongelige samfunn for beskyttelse av fulgelivet») som et av de viktigste våtmarksområdene i Europa.«Insh Marshes», Royal Society for the Protection of Birds.

 Etymologi 
Opprinnelsen til elvens navn er usikker, men «hagtorn» har blitt foreslått fra et ord knyttet til brytonisk yspyddad, som har en avledning fra det før-keltiske squeas i betydningen «oppkast» eller «sprut, strøm». Den greske geografen Klaudios Ptolemaios omtalte elven på sitt kart fra rundt 150 e.Kr. som Tuesis. Navnet Spey er dokumentert fra 1451.Ross, D. (2001): Scottish Place-names, Edinburgh: Birlinn, s. 200

 Referanser 

 Eksterne lenker 

 Spey Fishery Board
 The Moray Firth Wildlife Centre is situated at the mouth of the Spey River
 Greater Speyside info

Kategori:Elver i Skottland
Kategori:Highland
Kategori:Moray
Kategori:Ramsarområder i Skottland
Kategori:Nedbørfelt til Nordsjøen